ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତାକାଲି ବାରଣାସୀ ସ୍ଥିତ ବେସରକାରୀ ସଂସ୍ଥା ପ୍ରତିନିଧିଙ୍କ ସହ ଆଲୋଚନା କରିବେ ପ୍ରଧାନମନ୍ତ୍ରୀ
• ପ୍ରଧାନମନ୍ତ୍ରୀ ସାମାଜିକ ସଂସ୍ଥାଗୁଡିକ ଦ୍ୱାରା ଲକଡାଉନ କାଳରେ କରାଯାଇଥିବା ଖାଦ୍ୟ ଆବଂଟନ ଏବଂ ଅନ୍ୟ ସହାୟତା କାର୍ଯ୍ୟଗୁଡିକ ବିଷୟରେ ଆଲୋଚନା କରିବେ
କରୋନା ମହାମାରୀ ଯୋଗୁ ଘୋଷିତ ଲକଡାଉନ ସମୟରେ ବାରଣାସୀର ଲୋକମାନଙ୍କୁ ସାମାଜିକ ସଂସ୍ଥାଗୁଡିକ ଦ୍ୱାରା ଜିଲ୍ଲା ପ୍ରଶାସନ ଜରିଆରେ ତଥା ନିଜସ୍ୱ ପ୍ରଚେଷ୍ଟାରେ ଖାଦ୍ୟ ଉପଲବ୍ଧ କରାଯାଇଥିଲା । ପ୍ରଧାନମନ୍ତ୍ରୀ ଆସନ୍ତାକାଲି ଏଭଳି ସଂସ୍ଥାଗୁଡିକର ପ୍ରତିନିଧିମାନଙ୍କ ସହ ଭିଡିଓ କନଫରେନସିଂ ଜରିଆରେ ଲକଡାଉନ ସମୟରେ କରାଯାଇଥିବା ବିଭିନ୍ନ ସାମାଜିକ କାର୍ଯ୍ୟଗୁଡିକ ବିଷୟରେ ଆଲୋଚନା କରି ଦେଶବାସୀଙ୍କୁ ଅବଗତ କରାଇବେ ।
ଲକଡାଉନର ସମୟରେ ବାରଣାସୀରେ ଭିନ୍ନ ଭିନ୍ନ କ୍ଷେତ୍ରର ଶହେରୁ ଅଧିକ ସଂସ୍ଥାଗୁଡିକ ଦ୍ୱାରା ଜିଲ୍ଲା ପ୍ରଶାସନର ଫୁଡ ସେଲ ଜରିଆରେ ତଥା ବ୍ୟକ୍ତିଗତ ଭାବେ ପ୍ରାୟ 20 ଲକ୍ଷ ଖାଦ୍ୟ ପ୍ୟାକେଟ ଓ 2 ଲକ୍ଷ ରାସନ କିଟ ଆବଂଟିତ କରାଯାଇଛି ।
ମହାମାରୀ ନିୟନ୍ତ୍ରଣ ପାଇଁ ଏହିସବୁ ସଂସ୍ଥାଗୁଡିକ ଦ୍ୱାରା ଖାଦ୍ୟ ଆବଂଟନ ବ୍ୟତୀତ ସାନିଟାଇଜର/ ମାସ୍କ ଆବଂଟନ ଆଦି କାର୍ଯ୍ୟ ମଧ୍ୟ କରାଯାଇଛି । ଜିଲ୍ଲା ପ୍ରଶାସନ ଦ୍ୱାରା ସେମାନଙ୍କୁ କରୋନା ଯୋଦ୍ଧା ଭାବେ ସମ୍ମାନିତ କରାଯାଇଛି ।
ଏହି ସଂସ୍ଥାଗୁଡିକ ସ୍ୱାସ୍ଥ୍ୟ, ଶିକ୍ଷା, ସାମାଜିକ, ହୋଟେଲ/ସାମାଜିକ କ୍ଲବ ତଥା ବ୍ୟବସାୟିକ କ୍ଷେତ୍ରରେ ସହାୟତା ପ୍ରଦାନ କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଣିପୁର ରାଜ୍ୟର ୫୦ତମ ପ୍ରତିଷ୍ଠା ଦିବସରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
“ଐତିହାସିକ ଉତଥାନ ପତନ ମଧ୍ୟରେ ମଣିପୁରବାସୀଙ୍କ ଏକତା ଓ ନମନୀୟତା ସେମାନଙ୍କ ପ୍ରକୃତ ଶକ୍ତି”
“ବନ୍ଦ ଓ ଅବରୋଧରୁ ମୁକ୍ତି ଓ ଶାନ୍ତି ନିମନ୍ତେ ମଣିପୁର ହକଦାର”
“ମଣିପୁରକୁ ଦେଶର କ୍ରୀଡା ଶକ୍ତିକେନ୍ଦ୍ର କରିବା ପାଇଁ ସରକାର ଅଙ୍ଗୀକାରବଦ୍ଧ”
“ମଣିପୁରକୁ ଉତ୍ତର-ପୂର୍ବ ଆକ୍ଟଇଷ୍ଟ ନୀତିର କେନ୍ଦ୍ର କରିବା ପାଇଁ ମଣିପୁରର ଏକ ମୁଖ୍ୟ ଭୂମିକା ରହିଛି”
“ମଣିପୁରର ଅଭିବୃଦ୍ଧି ଯାତ୍ରା ପଥରେ ଥିବା ବାଧାବିଘ୍ନ ଘୁଞ୍ଚିଯାଇଛି ଓ ଆଗାମୀ ୨୫ ବର୍ଷ ମଣିପୁର ବିକାଶର ହେବ ଅମୃତ କାଳ”
ମଣିପୁର ରାଜ୍ୟର ୫୦ତମ ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁରବାସୀଙ୍କୁ ଅଭିନନ୍ଦନ ଜଣାଇଛନ୍ତି । ଏହି ଅବସରର ଉଦବୋଧନ ଦେଇ ସେ ଏହି ମହିମାନ୍ୱିତ ଯାତ୍ରାରେ ଯୋଗଦାନ କରିଥିବା ପ୍ରତ୍ୟେକ ବ୍ୟକ୍ତିଙ୍କ ତ୍ୟାଗ ଓ ଉଦ୍ୟମ ପ୍ରତି ଶ୍ରଦ୍ଧାଞ୍ଜଳି ଜଣାଇଛନ୍ତି । ଐତିହାସିକ ଉତଥାନ ପତନ ମଧ୍ୟରେ ମଣିପୁରବାସୀଙ୍କ ଏକତା ଓ ନମନୀୟତା ସେମାନଙ୍କ ପ୍ରକୃତ ଶକ୍ତି ବୋଲି ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଛନ୍ତି । ସେ ମଣିପୁରବାସୀଙ୍କ ଆଶା ଆକାଂକ୍ଷା ନେଇ ପ୍ରାଥମିକ ତଥ୍ୟ ହାସଲ କଲାପରେ ଯାଇ ଏହା ତାଙ୍କୁ ରାଜ୍ୟର ସମସ୍ୟା ସମାଧାନ ଦିଗରେ ବାଟ କଢ଼ାଇଥିଲା ବୋଲି ଦୃଢ଼ତାର ସହ ଦୋହରାଇଥିଲେ । ମଣିପୁରବାସୀ ସେମାନଙ୍କ ଆକାଂକ୍ଷିତ ଶାନ୍ତି ଫେରି ପାଇବା ଯୋଗୁ ସେ ଖୁସୀ ପ୍ରକଟ କରିଥିଲେ । ବନ୍ଦ ଓ ଅବରୋଧରୁ ମୁକ୍ତି ସହ ଶାନ୍ତି ପାଇଁ ମଣିପୁର ହକଦାର ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ମଣିପୁରକୁ କ୍ରୀଡାର ଶକ୍ତିକେନ୍ଦ୍ର ଭାବେ ଗଢ଼ିତୋଳିବାକୁ ସରକାର ଅଙ୍ଗୀକାରବଦ୍ଧ । ସେ କହିଥିଲେ ଯେ ମଣିପୁରର ପୁଅ-ଝିଅମାନେ କ୍ରୀଡା କ୍ଷେତ୍ରରେ ଦେଶପାଇଁ ଗୌରବ ଆଣିଛନ୍ତି ଓ ସେମାନଙ୍କ କ୍ରୀଡା ପ୍ରତି ଅନୁରାଗ ଓ ସାମର୍ଥ୍ୟକୁ ସମ୍ମାନ ଦେଇ ଦେଶର ପ୍ରଥମ କ୍ରୀଡା ବିଶ୍ୱବିଦ୍ୟାଳୟ ମଣିପୁରରେ ସ୍ଥାପନ କରାଯାଇଛି । ଷ୍ଟାର୍ଟଅପ କ୍ଷେତ୍ରରେ ମଧ୍ୟ ମଣିପୁର ଯୁବଗୋଷ୍ଠୀର ସଫଳତାର ସେ ଉଲ୍ଲେଖ କରିଥିଲେ । ସରକାର ସ୍ଥାନୀୟ ହସ୍ତକଳାର ପ୍ରଚାର ପ୍ରସାର ପାଇଁ ମଧ୍ୟ ଅଙ୍ଗୀକାରବଦ୍ଧ ବୋଲି ସେ କହିଥିଲେ ।
ଆକ୍ଟଇଷ୍ଟ ନୀତିରେ ଉତ୍ତରପୂର୍ବାଞ୍ଚଳର କେନ୍ଦ୍ର ଭାବେ ଗଢ଼ିତୋଳିବାରେ ମଣିପୁରର ପ୍ରମୁଖ ଭୂମିକା ରହିଛି ବୋଲି ପ୍ରଧାନମନ୍ତ୍ରୀ ଦୃଢ଼ତାର ସହ କହିଥିଲେ । ଡବଲ ଇଞ୍ଜିନ ସରକାର ଯୋଗୁଁ ମଣିପୁର ରେଳବାଇ ଭଳି ବହୁ ପ୍ରତିକ୍ଷୀତ ସୁବିଧାସୁଯୋଗ ପାଉଛି ବୋଲି ସେ କହିଥିଲେ ।
ଜିରୀବମ-ଟୁପୁଲ-ଇମ୍ଫାଲ ରେଳ ଲାଇନ ସମେତ ହଜାର ହଜାର କୋଟି ଟଙ୍କା ବ୍ୟୟରେ ସଂଯୋଗୀକରଣ ପ୍ରକଳ୍ପ କାର୍ଯ୍ୟ ଆଗେଇ ଚାଲିଛି । ସେହିପରି ଇମ୍ଫାଲ ବିମାନବନ୍ଦର ଆନ୍ତର୍ଜାତିକ ମାନ୍ୟତା ପାଇବା ଯୋଗୁ ଦିଲ୍ଲୀ, କୋଲକାତା ଓ ବାଙ୍ଗାଲୁରୁ ଇତ୍ୟାଦି ସହ ଉତ୍ତରପୂର୍ବାଞ୍ଚଳ ରାଜ୍ୟ ସମୂହର ଯୋଗାଯୋଗରେ ଉନ୍ନତି ଘଟଛି । ଭାରତ-ମିଆଁମାର-ଥାଇଲାଣ୍ଡ ତ୍ରିସ୍ତରୀୟ ରାଜପଥ ଓ ୯ ହଜାର କୋଟି ଟଙ୍କାର ପ୍ରାକୃତିକ ଗ୍ୟାସ ପାଇପ ଲାଇନ ଯୋଗୁ ମଣିପୁର ଅନେକ ସୁବିଧା ପାଇବ ।
ପ୍ରଧାନମନ୍ତ୍ରୀ କହିଥିଲେ ଯେ ମଣିପୁରର ଅଭିବୃଦ୍ଧି ଯାତ୍ରା ପଥରେ ଥିବା ବାଧାବିଘ୍ନ ଘୁଞ୍ଚିଯାଇଛି ଓ ଆଗାମୀ ୨୫ ବର୍ଷ ମଣିପୁର ନିମନ୍ତେ ପ୍ରଗତିର ଅମୃତ କାଳ ହେବ । ଉପସଂହାରରେ ସେ ରାଜ୍ୟର ଡବଲ ଇଞ୍ଜିନ ଅଭବୃଦ୍ଧିର ଶୁଭେଚ୍ଛା କାମନା କରିଥିଲେ ।
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସ ଗଣରାଜ୍ୟର ପ୍ୟାରିସ ଠାରେ ପହଞ୍ଚିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁଲାଇ ୧୩, ୨୦୨୩ ଅପରାହ୍ନରେ ପ୍ୟାରିସ ଠାରେ ପହଞ୍ଚିଛନ୍ତି ।
ଫ୍ରାନ୍ସର ପ୍ରଧାନମନ୍ତ୍ରୀ ମହାମହିମ ସୁଶ୍ରୀ ଏଲିଜାବେଥ ବର୍ନ ବିମାନ ବନ୍ଦର ଠାରେ ସ୍ୱତନ୍ତ୍ର ଭାବେ ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କୁ ସ୍ୱାଗତ କରିଥିଲେ । ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କୁ ଔପଚାରିକ ଭାବେ ସ୍ୱାଗତ କରାଯିବା ସହ ଗାର୍ଡ ଅଫ ଅନର ପ୍ରଦାନ କରାଯାଇଥିଲା ।
ଫ୍ରାନ୍ସ ରାଷ୍ଟ୍ରପତି ମହାମହିମ ଶ୍ରୀ ଇମାନୁଏଲ ମାକ୍ରନଙ୍କ ନିମନ୍ତ୍ରଣ କ୍ରମେ ପ୍ରଧାନମନ୍ତ୍ରୀ ଶ୍ରୀ ମୋଦୀ ବାସ୍ତିଲ ଦିବସ ପରେଡରେ ସମ୍ମାନିତ ଅତିଥି ଭାବେ ଯୋଗ ଦେବେ । ଏହି ଗସ୍ତ ଭାରତ- ଫ୍ରାନ୍ସ ରଣନୈତିକ ଭାଗିଦାରୀର ୨୫ ବର୍ଷ ପୂର୍ତ୍ତି ସମାରୋହର ମଧ୍ୟ ପ୍ରତୀକ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅରୁଣାଚଳ ପ୍ରଦେଶର ଗ୍ୟାଙ୍ଗଖାରରେ ଶାର ନାୟମା ତଶୋ ସୁମ ନାମୟିଗ ଲାହ୍କାଙ୍ଗ  ଉଦଘାଟନରେ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଅରୁଣାଚଳ ପ୍ରଦେଶର ଗ୍ୟାଙ୍ଗଖାର ଠାରେ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଦ୍ୱାରା ଶାର ନାୟମା ତଶୋ ସୁମ ନାମୟିଗ ଲାହ୍କାଙ୍ଗ  ଉଦଘାଟନ ହୋଇଥିବାରୁ ସନ୍ତୋଷ ବ୍ୟକ୍ତ କରିଛନ୍ତି ।
ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଟ୍ୱିଟ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତର କୋଣ ଅନୁକୋଣରୁ ଲୋକେ ଏହି ପବିତ୍ର ସ୍ଥଳକୁ ଆସି ବୌଦ୍ଧ ଧର୍ମ ପ୍ରତି ରାଷ୍ଟ୍ରର ଗଭୀର ଆସ୍ଥାକୁ ଆହୁରି ମଜବୁତ କରନ୍ତୁ ବୋଲି କାମନା କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୋଟିଏ ବର୍ଷରେ ୧ ଲକ୍ଷ କୋଟି ଟଙ୍କା ମୂଲ୍ୟର ଅର୍ଡର ହାସଲ ପାଇଁ ଗଭର୍ଣ୍ଣମେଣ୍ଟ ଇ ମାର୍କେଟପ୍ଲେସ୍  କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୧-୨୨ ଆର୍ଥିକ ବର୍ଷରେ ୧ଲକ୍ଷ କୋଟି ଟଙ୍କା ମୂଲ୍ୟର ସାମଗ୍ରୀ କ୍ରୟ ପାଇଁ ଗଭର୍ଣ୍ଣମେଣ୍ଟ ଇ ମାର୍କେଟପ୍ଲେସ୍  କୁ ପ୍ରଶଂସା କରିଛନ୍ତି । ସେ ଏହା ମଧ୍ୟ କହିଛନ୍ତି ଯେ ଜିଇଏମ ପ୍ଲାଟଫର୍ମ ୫୭% ଅର୍ଡର ମୂଲ୍ୟ ସହିତ ଏମଏସଏମଇ କ୍ଷେତ୍ରକୁ ସଶକ୍ତ କରୁଛି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଜାଣି ଖୁସି ଯେ ଜିଇଏମ୍ ଗୋଟିଏ ବର୍ଷରେ ୧ ଲକ୍ଷ କୋଟି ଟଙ୍କାର ଅର୍ଡର ହାସଲ କରିଛି! ଏହା ପୂର୍ବ ବର୍ଷ ତୁଳନାରେ ଏକ ଉଲ୍ଲେଖନୀୟ ବୃଦ୍ଧି । ଜିଇଏମ ପ୍ଲାଟଫର୍ମକୁ ଏମ୍ଏସଏମ୍ଇ କ୍ଷେତ୍ରରୁ ୫୭% ଅର୍ଡର ଆସିବା ସହିତ ଏହା ଏମଏସଏମଇକୁ ଅଧିକ ସଶକ୍ତ କରୁଛି ।”
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଶିକ୍ଷକ ଶିକ୍ଷା କାର୍ଯ୍ୟକ୍ରମର ମାନ୍ୟତା ପ୍ରଦାନ ପ୍ରକ୍ରିୟାକୁ ସୁଂସହତ କରିବା ପାଇଁ ଏନ୍ସିଟିଇ ପକ୍ଷରୁ ଆରମ୍ଭ ହେଲା ଅନଲାଇନ ପୋର୍ଟାଲ
ନୂଆ କରି ଆରମ୍ଭ ହୋଇଥିବା ୪ବର୍ଷିଆ ଆଇଟିଇପି ଏହି ପୋର୍ଟାଲରେ ପ୍ରୋସେସ୍ ହେବ
ଏକ ସ୍ୱୟଂକ୍ରିୟ ସୁଦୃଢ ଢାଞ୍ଚା ପ୍ରଦାନ କରିବା ଏହି ପୋର୍ଟାଲର ଲକ୍ଷ୍ୟ; ଏହା ଫଳରେ କାମ ସହଜ ହେବ, ଉତ୍ତରଦାୟିତ୍ୱ ଓ ସ୍ୱଚ୍ଛତା ବଢିବ
ଶିକ୍ଷା ମନ୍ତ୍ରଣାଳୟ ଅଧୀନ ଜାତୀୟ ଶିକ୍ଷକ ଶିକ୍ଷା ପରିଷଦ  ଏଚଇଆଇଏସ୍ / ଟିଇଆଇଏସ୍ ସଂକ୍ରାନ୍ତ ସମଗ୍ର ଶିକ୍ଷକ ଶିକ୍ଷା କାର୍ଯ୍ୟକ୍ରମ ମାନ୍ୟତା ପ୍ରଦାନ ବ୍ୟବସ୍ଥାକୁ ସୁସଂହତ କରିବାକୁ ଏକ ଅନଲାଇନ ପୋର୍ଟାଲ ଆରମ୍ଭ କରିଛି । ପାଠ୍ୟକ୍ରମ ପାଇଁ ଆବେଦନପତ୍ର ଆହ୍ୱାନ କରିବା ଠାରୁ ଆରମ୍ଭ କରି ସ୍ୱୀକୃତି ପ୍ରଦାନ, ଶିକ୍ଷାନୁଷ୍ଠାନର ପରିଦର୍ଶନ ଆଦି ସମସ୍ତ କାର୍ଯ୍ୟ ଏହି ପୋର୍ଟାଲ ମାଧ୍ୟମରେ ପ୍ରକ୍ରିୟାକୃତ ହେବ । ଏହି ପୋର୍ଟାଲ ମଧ୍ୟ ନିକଟରେ ଆରମ୍ଭ ହୋଇଥିବା ୪ବର୍ଷିଆ ଆଇଟିଇପି ଆବେଦନପତ୍ରଗୁଡିକୁ ପ୍ରୋସେସ କରିବ ।
ଏହି ପୋର୍ଟାଲ କାର୍ଯ୍ୟକ୍ଷମ ହୋଇଥିବାରୁ ଏହା ଏନ୍ସିଇଟିଇର କାର୍ଯ୍ୟରେ ବଡ ପରିବର୍ତ୍ତନ ଆଣିବ । ଏହା ଏକ ସ୍ୱୟଂକ୍ରିୟ ଦୃଢ ଢାଞ୍ଚା ପ୍ରଦାନ କରି ବ୍ୟବସ୍ଥାର ଉତ୍ତରଦାୟିତ୍ୱ ଓ ସ୍ୱଚ୍ଛତା ବଢାଇ କାମ କରିବାର ପରିବେଶକୁ ସହଜ କରିବ ।
ଆଇଟିଇପି ପାଇଁ ଅନ୍ଲାଇନ୍ ଆବେଦନ ଏନସିଟିଇ ପ୍ରସେସ୍ ହେବ ଏବଂ ଏହାର ଆଡମିଶନ ଲଗ୍ଇନ୍ ୱେବସାଇଟ୍ । . ।
ଏଚଇଆଇଏସ/ଟିଇଆଇଏସ୍ର ସମସ୍ତ ଯୋଗାଯୋଗ ଏଣିକି ଆଇଟିଇପି ପୋର୍ଟାଲ ମାଧ୍ୟମରେ କରିବାକୁ ପଡିବ । ଅଲଲାଇନ ଇନସ୍ପେକ୍ସନ ପାଇଁ ସମ୍ପୃକ୍ତ ପକ୍ଷଙ୍କୁ ଏନସିଟିଇର ୱେବସାଇଟର ି ପୋର୍ଟାଲକୁ ଆକ୍ସେସ କରିବାକୁ ପଡିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ପୁରୁଷ ବ୍ୟାଡମିଣ୍ଟନ ସିଙ୍ଗଲ୍ସରେ ବ୍ରୋଞ୍ଜ ପଦକ ହାସଲ କରିଥିବା ପ୍ରଣୟ ଏଚଏସଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ାରେ ପୁରୁଷ ବ୍ୟାଡମିଣ୍ଟନ ସିଙ୍ଗଲ୍ସରେ ଉଲ୍ଲେଖନୀୟ ପ୍ରଦର୍ଶନ ସହ ବ୍ରୋଞ୍ଜ ପଦକ ହାସଲ ପାଇଁ ପ୍ରଣୟ ଏଚଏସଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ପୁରୁଷ ବ୍ୟାଡମିଣ୍ଟନ ସିଙ୍ଗଲ୍ସରେ ରୌପ୍ୟ ପଦକ ଜିତିଥିବା ପ୍ରଣୟ ଏଚଏସଙ୍କ ଉଲ୍ଲେଖନୀୟ ସଫଳତା ପାଇଁ ଆନନ୍ଦିତ । ତାଙ୍କ ଅଦମ୍ୟ ସଂକଳ୍ପ ଏବଂ ନିଷ୍ଠା ଆଶାୟୀ ଆଥଲେଟଙ୍କ ପାଇଁ ପ୍ରେରଣା ।
‘ସାବାସ୍ ପ୍ରଣୟ! ଏହି ସଫଳତାରେ ଦେଶ ଖୁସି ପାଳୁଛି’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାପାନର ପୂର୍ବତନ ପ୍ରଧାନମନ୍ତ୍ରୀ ସିଞ୍ଜୋ ଆବେଙ୍କ ରାଷ୍ଟ୍ରୀୟ ଅନ୍ତିମ ସଂସ୍କାରରେ ଯୋଗ ଦେଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୋକିଓର ନିପନ୍ ବୁଡୋକାନରେ ଜାପାନର ପୂର୍ବତନ ପ୍ରଧାନମନ୍ତ୍ରୀ ସିଞ୍ଜୋ ଆବେଙ୍କ ରାଷ୍ଟ୍ରୀୟ ଅନ୍ତିମ ସଂସ୍କାରରେ ଯୋଗ ଦେଇଥିଲେ । ୨୦ ରୁ ଅଧିକ ରାଷ୍ଟ୍ର / ସରକାର ମୁଖ୍ୟଙ୍କ ସମେତ ୧୦୦ ରୁ ଅଧିକ ଦେଶର ପ୍ରତିନିଧୀ ରାଷ୍ଟ୍ରୀୟ ଅନ୍ତିମ ସଂସ୍କାରରେ ଅଂଶଗ୍ରହଣ କରିଥିଲେ ।
ପ୍ରଧାନମନ୍ତ୍ରୀ ପୂର୍ବତନ ପ୍ରଧାନମନ୍ତ୍ରୀ ଆବେଙ୍କ ସ୍ମୃତିକୁ ସମ୍ମାନ ଜଣାଇଥିଲେ, ଯାହାଙ୍କୁ ସିଏ ନିଜର ଜଣେ ପ୍ରିୟ ବନ୍ଧୁ ଏବଂ ଭାରତ-ଜାପାନ ସହଭାଗୀତାର ମହାନ ଚାମ୍ପିଅନ୍ ଭାବରେ ବିବେଚନା କରିଥିଲେ ।
ରାଷ୍ଟ୍ରୀୟ ଅନ୍ତିମ ସଂସ୍କାର ପରେ ପ୍ରଧାନମନ୍ତ୍ରୀ ଆକାସାକା ପ୍ରାସାଦରେ ସ୍ୱର୍ଗତ ପ୍ରଧାନମନ୍ତ୍ରୀ ଆବେଙ୍କ ପତ୍ନୀ ଶ୍ରୀମତୀ ଅକି ଆବେଙ୍କ ସହ ଏକ ବ୍ୟକ୍ତିଗତ ବୈଠକ କରିଥିଲେ । ପ୍ରଧାନମନ୍ତ୍ରୀ ମୋଦୀ ଶ୍ରୀମତୀ ଆବେଙ୍କୁ ତାଙ୍କ ହୃଦୟରୁ ସମବେଦନା ଜଣାଇଥିଲେ । ଭାରତ-ଜାପାନ ସମ୍ପର୍କକୁ ନୂତନ ଶିଖରକୁ ଆଣିବାରେ ଦେଇଥିବା ମହତ୍ୱପୂର୍ଣ୍ଣ ଅବଦାନ ପାଇଁ ସେ ତାଙ୍କର ପ୍ରିୟ ବନ୍ଧୁ ଏବଂ ପୂର୍ବତନ ପ୍ରଧାନମନ୍ତ୍ରୀ ଆବେଙ୍କୁ ମନେ ପକାଇଥିଲେ । ଏହାପରେ ପ୍ରଧାନମନ୍ତ୍ରୀ ନିଜର ସମବେଦନା ଜଣାଇବା ସହିତ ପ୍ରଧାନମନ୍ତ୍ରୀ କିଶିଦାଙ୍କ ସହ ଏକ ସଂକ୍ଷିପ୍ତ ଆଲୋଚନା କରିଥିଲେ ।
HS
(
ଯୋଗାଯୋଗ ମନ୍ତ୍ରଣାଳୟ
ଅପହଞ୍ଚ ଗ୍ରାମାଞ୍ଚଳରେ 4ଜି ମୋବାଇଲ ସେବାର ସମ୍ପୂର୍ଣ୍ଣ ପ୍ରସାର ଲାଗି ୨୬,୩୧୬ କୋଟି ଟଙ୍କାର ପ୍ରକଳ୍ପକୁ କ୍ୟାବିନେଟ ମଞ୍ଜୁରି
ସାରା ଦେଶରେ 4ଜି ମୋବାଇଲ ସେବାର ସମ୍ପୂର୍ଣ୍ଣ ପ୍ରସାର ପାଇଁ ମୋଟ୍ ୨୬,୩୧୬ କୋଟି ଟଙ୍କାର ବ୍ୟୟ କରାଯିବ । ଏହି ଅର୍ଥରେ ଦେଶର ଅପହଞ୍ଚ ଗାଁମାନଙ୍କରେ 4ଜି ସେବା ଯୋଗାଇ ଦିଆଯିବ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏ ସଂକ୍ରାନ୍ତ ପ୍ରସ୍ତାବକୁ ମଞ୍ଜୁରି ମିଳିଛି ।
ଡିଜିଟାଲ ସମାବେଶନ ଏବଂ ସମସ୍ତଙ୍କୁ କନେକ୍ଟିଭିଟୀ ବା ଯୋଗାଯୋଗ ସୁବିଧା ପ୍ରଦାନ କରିବା ସରକାରଙ୍କ ‘ଅନ୍ତ୍ୟୋଦୟ’ ସଂକଳ୍ପର ଏକ ଅଭିନ୍ନ ଅଙ୍ଗ । ଗତ ବର୍ଷ ସରକାର ୫ଟି ରାଜ୍ୟର ୪୪ଟି ଆକାଂକ୍ଷୀ ଜିଲ୍ଲାରେ ଥିବା ୭,୨୮୭ଟି ଅପହଞ୍ଚ ଇଲାକାରେ 4ଜି ମୋବାଇଲ ସେବା ଯୋଗାଇ ଦେବା ପାଇଁ ଏକ ପ୍ରକଳ୍ପକୁ ଅନୁମୋଦନ କରିଥିଲେ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୧ରେ ତାଙ୍କର ସ୍ବାଧୀନତା ଦିବସ ଅଭିଭାଷଣରେ ସବୁ ସରକାରୀ ଯୋଜନାର ପରିପୂର୍ଣ୍ଣତା ବା ସେଚୁରେସନ ପାଇଁ ଆହ୍ବାନ କରିଥିଲେ । ଆଜି କ୍ୟାବିନେଟର ଅନୁମୋଦନ ଲାଭ କରିଥିବା ପ୍ରକଳ୍ପ ମାଧ୍ୟମରେ ଦେଶର ଉପାନ୍ତ ଏବଂ ଅପହଞ୍ଚ ଇଲାକାରେ ଥିବା ୨୪ ହଜାର ୬୮୦ଟି ଗାଁକୁ 4ଜି ମୋବାଇଲ ସେବା ଯୋଗାଇ ଦିଆଯିବ । ଥଇଥାନ, ନୂଆ ବସତି ସ୍ଥାପନ, ବର୍ତ୍ତମାନର ପରିଚାଳକମାନଙ୍କ ଦ୍ବାରା ସେବା ପ୍ରତ୍ୟାହାର ଆଦି କାରଣ ପାଇଁ ୨୦% ଅତିରିକ୍ତ ଗାଁକୁ ଏହି ପ୍ରକଳ୍ପ ଅଧୀନରେ ସାମିଲ କରାଯିବାର ବ୍ୟବସ୍ଥା କରାଯାଇଛି । ଏହାବ୍ୟତୀତ କେବଳ 2ଜି/3ଜି କନେକ୍ଟିଭିଟୀ ସେବା ରହିଥିବା ୬,୨୭୯ଟି ଗାଁରେ ମୋବାଇଲ ସେବାକୁ 4ଜିକୁ ଉନ୍ନତିକରଣ କରାଯିବ ।
ବିଏସଏନଏଲ ଦ୍ବାରା ଆତ୍ମନିର୍ଭର ଭାରତ 4ଜି ପ୍ରଯୁକ୍ତି ବ୍ୟବସ୍ଥାକୁ ଉପଯୋଗ କରାଯାଇ ଏହି ପ୍ରକଳ୍ପକୁ କାର୍ଯ୍ୟକାରୀ କରାଯିବ । ସାର୍ବଜନୀନ ସେବା ଉତ୍ତରଦାୟିତ୍ବ ପାଣ୍ଠି ଜରିଆରେ ପ୍ରକଳ୍ପ ପାଇଁ ପାଣ୍ଠି ଯୋଗାଇ ଦିଆଯିବ । ପ୍ରକଳ୍ପ ବ୍ୟୟ ପରିମାଣ ୨୬,୩୧୬ କୋଟି ଟଙ୍କାରେ କ୍ୟାପେକ୍ସ ଏବଂ ୫ ବର୍ଷର ଓପେକ୍ସ ସାମିଲ ରହିଛି ।
ବିଏସଏନଏଲ ପକ୍ଷରୁ ଆତ୍ମନିର୍ଭର 4ଜି ପ୍ରଯୁକ୍ତି ବ୍ୟବସ୍ଥା କାର୍ଯ୍ୟକାରୀ କରାଯିବା ପ୍ରକ୍ରିୟା ଆରମ୍ଭ କରାଯାଇସାରିଛି ଯାହାକୁ ଏହି ପ୍ରକଳ୍ପରେ ମଧ୍ୟ ବିନିଯୋଗ କରାଯିବ ।
ଗ୍ରାମାଞ୍ଚଳରେ ମୋବାଇଲ କନେକ୍ଟିଭିଟୀ ଯୋଗାଇ ଦେବା ପାଇଁ ସରକାରଙ୍କ ସଂକଳ୍ପକୁ କାର୍ଯ୍ୟକାରୀ କରିବା ଦିଗରେ ଏହି ପ୍ରକଳ୍ପ ଏକ ଗୁରୁତ୍ବପୂର୍ଣ୍ଣ ପଦକ୍ଷେପ । ମୋବାଇଲ ବ୍ରଡବ୍ୟାଣ୍ଡ ଜରିଆରେ ବିଭିନ୍ନ ଇ-ସରକାରୀ ସେବା, ବ୍ୟାଙ୍କିଙ୍ଗ ସେବା, ଟେଲି-ମେଡ଼ିସିନ, ଟେଲି-ଏଜୁକେସନ ଆଦିକୁ ଏହି ପ୍ରକଳ୍ପ ପ୍ରୋତ୍ସାହିତ କରିବ ଏବଂ ଗ୍ରାମାଞ୍ଚଳରେ ନିଯୁକ୍ତି ସୁଯୋଗ ସୃଷ୍ଟି କରିବ ।
ରେଳ ମନ୍ତ୍ରଣାଳୟ
ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସକୁ ତେଜସ୍ କୋଚ୍ ସହିତ ଶୁଭାରମ୍ଭ
ମାନ୍ୟବର କେନ୍ଦ୍ର ଶିକ୍ଷା ଓ ଦକ୍ଷତା ବିକାଶ ଏବଂ ଉଦ୍ୟୋଗ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ମାନ୍ୟବର କେନ୍ଦ୍ର ରେଳ, ଯୋଗାଯୋଗ ଓ ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତିବିଦ୍ୟା ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସର ତେଜସ୍ କୋଚ୍ ସହିତ ଚଳାଚଳକୁ
ଆଜି ଭୁବନେଶ୍ୱର ରେଳ ଷ୍ଟେସନରୁ ସବୁଜ ପତାକା ପ୍ରଦର୍ଶନ କରାଇ ଶୁଭାରମ୍ଭ କରିଛନ୍ତି |
ଏହି ଅବସରରେ ଆୟୋଜିତ ସଭାରେ ଯୋଗଦାନ କରି କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ କହିଛନ୍ତି ଯେ, ତେଜସ୍ କୋଚ୍ ସହିତ ରାଜଧାନୀ ଏକ୍ସପ୍ରେସ୍ ଚଳାଚଳ ଦ୍ୱାରା ଉନ୍ନତ ଆଧୁନିକ ଆରାମଦାୟକ ଉପଲବ୍ଧି ସହିତ ଟ୍ରେନ୍ ଯାତ୍ରା ଅଭିଜ୍ଞତାର ନୂତନ ଦିଗନ୍ତ ଉପଲବ୍ଧ ହେବ |
ଏହି ଅବସରରେ ରେଳ ମନ୍ତ୍ରୀ ଶ୍ରୀ ବୈଷ୍ଣବ କହିଛନ୍ତି ଯେ କେନ୍ଦ୍ର ସରକାର ଚଳିତ ବର୍ଷ ଓଡିଶାରେ ରେଳବାଇ ଭିତ୍ତିଭୂମି ବିକାଶ ପାଇଁ 10,012 କୋଟି ଟଙ୍କା ବ୍ୟୟ ବରାଦ କରିଛନ୍ତି, ଯାହା 2014 ପୂର୍ବରୁ ମାତ୍ର 800-900 କୋଟି ଟଙ୍କା ଥିଲା | ଅମୃତ ଭାରତ ଯୋଜନା ମାଧ୍ୟମରେ ଓଡିଶାର 25 ଟି ରେଳ ଷ୍ଟେସନର ବିକାଶମୂଳକ କାର୍ଯ୍ୟ ଆରମ୍ଭ ହୋଇଛି | ଓଡ଼ିଶାରେ ଏବେ ରେଳବାଇର କାର୍ଯ୍ୟ ବିଳମ୍ବିତ ସମ୍ପର୍କରେ ଶ୍ରୀ ବୈଷ୍ଣବ କହିଛନ୍ତି ଯେ ଲୋକମାନେ କଟକ, ଭୁବନେଶ୍ୱର ଏବଂ ପୁରୀ ରେଳ ଷ୍ଟେସନର ପୁନଃ ବିକାଶର ଉଦାହରଣ ଦେଖିପାରିବେ, ଯେଉଁଠାରେ କାର୍ଯ୍ୟ ଜୋରସୋରରେ ଚାଲିଛି ଏବଂ ନିର୍ମାଣ କାର୍ଯ୍ୟର ଅଗ୍ରଗତି ସ୍ୱାଗତ ଯୋଗ୍ୟ ଅଟେ |
ଏହାପୂର୍ବରୁ ଶ୍ରୀ ବୈଷ୍ଣବ ଭୁବନେଶ୍ୱର ରେଳ ଷ୍ଟେସନକୁ ଯାଞ୍ଚ କରି ଭୁବନେଶ୍ୱର ରେଳ ଷ୍ଟେସନର ପୁନଃ ବିକାଶ ପାଇଁ ନିର୍ମାଣ କାର୍ଯ୍ୟର ସମୀକ୍ଷା କରିଥିଲେ |
ଭୁବନେଶ୍ୱର ରେଳ ଷ୍ଟେସନରେ ପ୍ରଦର୍ଶିତ ବିଭାଜନ ଭୟାବହ ସ୍ମୃତି ଦିବସରେ ଆୟୋଜିତ ଫଟୋ ପ୍ରଦର୍ଶନୀକୁ କେନ୍ଦ୍ର ମନ୍ତ୍ରୀ ଶ୍ରୀ ପ୍ରଧାନ ଏବଂ ଶ୍ରୀ ବୈଷ୍ଣବ ମଧ୍ୟ ପରିଦର୍ଶନ କରିଥିଲେ |
ପରେ ଶ୍ରୀ ବୈଷ୍ଣବ ଖୋର୍ଦ୍ଧା ରୋଡ୍ ମଣ୍ଡଳ ରେଳବାଇ କାର୍ଯ୍ୟାଳୟରେ ଟ୍ରେନ୍ ମ୍ୟାନେଜମେଣ୍ଟ ସେଲ୍  ବିଲଡିଙ୍ଗର ଉଦଘାଟନ କରିଥିଲେ | ଖୋର୍ଦ୍ଧା ରୋଡ଼ ପରିସୀମା ମଧ୍ୟରେ ଟ୍ରେନ ମାନଙ୍କର ଚଳାଚଳ ସମ୍ବନ୍ଧରେ ପ୍ରକୃତ ସମୟ ଟ୍ରେନ୍ ସ୍ଥିତି ଖୋର୍ଦ୍ଧା ରୋଡ୍ ସ୍ଥିତ ଟ୍ରେନ୍ ମ୍ୟାନେଜମେଣ୍ଟ ସେଲରୁ ଜଣା ପଡିବ ଯାହା ପୂର୍ବରୁ ଟ୍ରେନର ଆଗମନ ରିପୋର୍ଟ ପାଇବା ପାଇଁ କେବଳ ଷ୍ଟେସନ ମାନଙ୍କରୁ ଉପଲବ୍ଧ ହେଉଥିଲା |
ଏହା ବ୍ୟତୀତ, ଷ୍ଟେସନ ମ୍ୟାନେଜରଙ୍କ ରିପୋର୍ଟକୁ ଅପେକ୍ଷା ନକରି ଠିକ୍ ସମୟରେ ଯେକୌଣସି ବିଫଳତା ଏହା ମାଧ୍ୟମରେ ଜଣାପଡିବ | ଯାତ୍ରୀ ଘୋଷଣା ପ୍ରଣାଳୀ ଏବଂ କୋଚ୍ ସୂଚକ ପ୍ରଦର୍ଶନ ମଧ୍ୟ ଏହା ସହିତ ଏକୀଭୂତ ହୋଇଛି | ଦୁଇଟି ଭିନ୍ନ କଣ୍ଟ୍ରୋଲ୍ ବୋର୍ଡ ମଧ୍ୟରେ ଥିବା ମଧ୍ୟବର୍ତ୍ତୀ ଷ୍ଟେସନ୍ ମାନଙ୍କର ସମନ୍ୱୟ ସହଜ ହେବ ଯେହେତୁ ଆସୁଥିବା ଟ୍ରେନ୍ ବିଷୟରେ ପୂର୍ବାନୁମାନ ପାଇଁ ଟ୍ରେନ ପରିଚାଳନା ବିଭାଗ ସେମାନଙ୍କ ସହିତ ପୃଥକ ଭାବରେ କଥା ହେବାକୁ ପଡୁ ଥିଲା| ସମସ୍ତ ଟ୍ରେନ୍ ଚଳାଚଳ ସୂଚନା ପରଦାରେ ପ୍ରଦର୍ଶିତ ହେବ |
ଭୁବନେଶ୍ୱର ସେଣ୍ଟ୍ରାଲ ବିଧାୟକ ଶ୍ରୀ ଅନନ୍ତ ନାରାୟଣ ଜେନା ଭୁବନେଶ୍ୱର ରେଳ ଷ୍ଟେସନରେ ଏହି ଅବସରରେ ଯୋଗଦାନ କରିଥିଲେ | ପୂର୍ବତଟ ରେଳପଥର ମହାପ୍ରବନ୍ଧକ ଶ୍ରୀ ମନୋଜ ଶର୍ମା ଅତିଥିମାନଙ୍କୁ ସ୍ୱାଗତ କରିଥିଲେ | ଖୋର୍ଦ୍ଧା ରୋଡ଼ ରେଳ ମଣ୍ଡଳର ମଣ୍ଡଳ ରେଳବାଇ ପ୍ରବନ୍ଧକ ଶ୍ରୀ ଏଚ୍ ଏସ୍ ବାଜୱା ମଧ୍ୟ ଏହି ଅବସରରେ ମଞ୍ଚରେ ଉପସ୍ଥିତ ଥିଲେ |
ଆଜି ଶୁଭାରମ୍ଭ ଦିବସରେ ଏହି ଟ୍ରେନ ଏକ ସ୍ୱତନ୍ତ୍ର ଟ୍ରେନ ଭାବେ ଯାତ୍ରା କରିଛି | ସମ୍ବଲପୁର ମାର୍ଗ ଦେଇ ଚଳାଚଳ କରୁଥିବା ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସ ଆସନ୍ତା ଶନିବାର ଠାରୁ ତେଜସ୍ କୋଚ୍ ସହିତ ଚଳାଚଳ କରିବ | ଅନ୍ୟ ମାର୍ଗରେ ଚଳାଚଳ କରୁଥିବା ରାଜଧାନୀ ଏକ୍ସପ୍ରେସ ଗୁଡିକରେ ଖୁବ୍ ଶୀଘ୍ର ଅନ୍ୟ ତେଜସ କୋଚ ରେକ ଉପଲବ୍ଧ ପରେ କିଛି ଦିନ ବ୍ୟବଧାନ ମଧ୍ୟରେ ଚଳାଚଳ କରିବ |
RoM
(Visitor Counter : 11
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁରଙ୍କ ମନ କି ବାତ୍ ଉପରେ ଲିଖିତ ପ୍ରବନ୍ଧକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁରଙ୍କ ‘ଆଜ୍ ମନ୍ କି ବାତ୍ ରିଚେସ୍ ୧୦୦, ଇଟ୍ ହାଜ୍ ସ୍ପାର୍କଡ୍ ମାସ୍ ଆକ୍ସନ ଆକ୍ରସ ଦି କଣ୍ଟ୍ରି’ ଶୀର୍ଷକ ପ୍ରବନ୍ଧକୁ ସେୟାର କରିଛନ୍ତି ।
କେନ୍ଦ୍ର ସୂଚନା ଓ ପ୍ରସାରଣ ଏବଂ ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁର ଲେଖିଛନ୍ତି ଯେ ମନ କି ବାତ୍ କିପରି ଏହାର ବିଷୟବସ୍ତୁ ତଥା ସମଗ୍ର ଲୋକ ତଥା ସମାଜ ସହ ଯୋଗାଯୋଗର ଅଭିନବ ଉପାୟ ଦୃଷ୍ଟିରୁ ଅନନ୍ୟ?”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
କୋଭିଡ-19 ଟିକାକରଣରେ ଭାରତ ଆଉ ଏକ ମାଇଲଖୁଣ୍ଟ ହାସଲ କରିଛି ଏବଂ ମୋଟ ବ୍ୟବହୃତ କୋଭିଡ ଡୋଜ ଟିକା ସଂଖ୍ୟାରେ ଆମେରିକାକୁ ଅତିକ୍ରମ କରିଛି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନ ଅଧୀନରେ ଏ ପର୍ଯ୍ୟନ୍ତ ମୋଟ 32.36 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ ସକ୍ରିୟ କରୋନା ମାମଲା ସଂଖ୍ୟା 46,148 ରହିଛି।
ଭାରତର ସକ୍ରିୟ କରୋନା ମାମଲା ସଂଖ୍ୟା 5,72,994କୁ ହ୍ରାସ ପାଇଛି ।
ସକ୍ରିୟ ମାମଲା ମୋଟ ମାମଲାର 1.89 ପ୍ରତିଶତରେ ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,93,09,607 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 58,578 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 46 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 96.80 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.81 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.94 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 21 ଦିନ ମଧ୍ୟରେ 5 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 40.63 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜବଲପୁରରେ ପ୍ରାଚୀନ ଷ୍ଟେପୱେଲର ପୁନରୁଦ୍ଧାରକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜବଲପୁରରେ ଜଳ ସଂରକ୍ଷଣ ଦିଗରେ ସ୍ଥାନୀୟ ଲୋକଙ୍କ ଉଦ୍ୟମ ଏବଂ ସେଠାରେ ଥିବା ପ୍ରାଚୀନ ଷ୍ଟେପୱେଲର ପୁନରୁଦ୍ଧାର ପାଇଁ ନାଗରିକଙ୍କୁ ପ୍ରଶଂସା କରିଛନ୍ତି ।
ଲୋକସଭା ସଦସ୍ୟ ଶ୍ରୀ ରାକେଶ ସିଂଙ୍କ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ବହୁତ ପ୍ରଶଂସନୀୟ ଉଦ୍ୟମ! ଜଳ ସଂରକ୍ଷଣ ପାଇଁ ଜବଲପୁରରେ ଜନଭାଗିଦାରୀର ଏହି ଭାବନା ସମସ୍ତଙ୍କୁ ପ୍ରେରିତ କରିବ ।’
SR
(
ରେଳ ମନ୍ତ୍ରଣାଳୟ
ମାଗଣା ଖାଦ୍ୟ ବଣ୍ଟନରେ ଆଜି 3 ନିୟୁତକୁ ଛୁଇଁଲା ଭାରତୀୟ ରେଳବାଇ
• କୋଭିଡ଼-19 ମହାମାରୀ ସଂକ୍ରମଣ ଯୋଗୁ ଲକଡାଉନ୍ ସମୟରେ ଦେଶର ପ୍ରାୟ 300ଟି ସ୍ଥାନରେ ରେଳବାଇର ମାଗଣା ଖାଦ୍ୟ ପୁଡ଼ିଆ ବଣ୍ଟନ
• ଭାରତୀୟ ରେଳବାଇ ପକ୍ଷରୁ ସଂଘବଦ୍ଧ ଭାବେ ପ୍ରତିଦିନ ହଜାର ହଜାର ଲୋକଙ୍କୁ ମାଗଣା ଖାଦ୍ୟ ବଣ୍ଟନ
ଦେଶରେ ଦେଖା ଦେଇଥିବା କୋଭିଡ଼-19 ବୈଶ୍ୱିକ ମହାମାରୀ ଯୋଗୁ ଦେଶବ୍ୟାପୀ ଜାରି ଲକଡାଉନ ସମୟରେ ଭାରତୀୟ ରେଳବାଇ ପକ୍ଷରୁ ବିଭିନ୍ନ ସ୍ଥାନରେ ଅଟକି ରହିଥିବା ହଜାର ହଜାର ଲୋକଙ୍କୁ ମାଗଣା ଖାଦ୍ୟ ପୁଡ଼ିଆ ବଣ୍ଟନର ବ୍ୟବସ୍ଥା ଜାରି ରହିଛି । ଆଜି ସେହି ଖାଦ୍ୟ ପୁଡ଼ିଆ ବଣ୍ଟନ 30 ଲକ୍ଷ ଛୁଇଁଛି । ଅପ୍ରେଲ 20, 2020 ତାରିଖ ଦିନ ରେଳବାଇ ପକ୍ଷରୁ ମାଗଣା ଖାଦ୍ୟପୁଡ଼ିଆ ବଣ୍ଟନ 10 ଦିନ ମଧ୍ୟରେ 20 ଲକ୍ଷ ଛୁଇଁଥିଲା । ମାଗଣା ଖାଦ୍ୟ ପୁଡ଼ିଆ ବଣ୍ଟନରେ ଏଭଳି ନିୟୁତ ଲକ୍ଷ୍ୟ ହାସଲ କରିବା ଭାରତୀୟ ରେଳବାଇର ଏକ ବିରଳ ସଫଳତା ।
ବୈଶ୍ୱିକ ମହାମାରୀ କରୋନା ସଂକ୍ରମଣ ଫଳରେ ଏବେ ସାରା ଦେଶରେ ଅଭାବନୀୟ ପରିସ୍ଥିତି ସୃଷ୍ଟି ହୋଇଛି ଏବଂ ବିପୁଳ ସଂଖ୍ୟକ ଗରିବ ଲୋକ ଏବଂ ଘରଠାରୁ ଦୂରରେ ଫସି ରହିଥିବା ବହୁ ଲୋକ ଅନାହାରରେ ଜୀବନ ବିତାଉଛନ୍ତି । ଯେଉଁମାନେ ଏଭଳି ମହାମାରୀ ତଥା ଲକଡାଉନ୍ ଦ୍ୱାରା ସର୍ବାଧିକ ପ୍ରଭାବିତ ହୋଇଛନ୍ତି ସେମାନଙ୍କ ମଧ୍ୟରେ ଦିନ ମଜୁରିଆ, ସ୍ଥାନାନ୍ତରୀତ ଶ୍ରମିକ, ଶିଶୁ, କୁଲି, ବାସ୍ତୁହରା ଲୋକ, ଗରିବ ଏବଂ ଅନ୍ୟ ଅନେକ ଲୋକ ଯେଉଁମାନେ ସଦାବେଳେ ବିଭିନ୍ନ ସ୍ଥାନ ବୁଲି ସେମାନଙ୍କର ଜୀବିକା ନିର୍ବାହ କରିଥାନ୍ତି ।
ଭାରତୀୟ ରେଳବାଇର ବିଭିନନ୍ନ କର୍ମଚାରୀ ସଂଗଠନ ପକ୍ଷରୁ ଏହି ସମସ୍ୟାର ମୁକାବିଲା ସକାଶେ ମାର୍ଚ୍ଚ 28, 2020 ଠାରୁ ଦିନରାତି ଅକ୍ଳାନ୍ତ ପରିଶ୍ରମ କରି ଏହି ବୁଭୁକ୍ଷୁ ଲୋକମାନଙ୍କୁ ମାଗଣାରେ ରନ୍ଧା ଖାଦ୍ୟ ବଣ୍ଟନ କରିଆସୁଛନ୍ତି । କୋଭିଡ଼-19 ସଂକ୍ରମଣ ତଥା ଦେଶବ୍ୟାପୀ ଲକଡାଉନ ଯୋଗୁ ସେମାନେ ଅସହାୟ ହୋଇପଡ଼ିଥିଲେ । ପେପର ପ୍ଲେଟ୍ରେ ରନ୍ଧା ଲଞ୍ଚ୍ ଖାଦ୍ୟ ଏବଂ ରାତ୍ରି ଭୋଜନ ସକାଶେ ଖାଦ୍ୟ ପ୍ୟାକେଟ ଜରିଆରେ ଆଇଆରସିଟିସି ମାଧ୍ୟମରେ ଯୋଗାଇ ଦିଆଯାଉଛି । ସେହିସବୁ ଖାଦ୍ୟ ଆଇଆରସିଟିସିର ବେସ୍ କ୍ୟାଣ୍ଟିନ୍, ଆରପିଏଫ ସମ୍ବଳ ତଥା ଏନଜିଓମାନଙ୍କ ଦାନ ଦ୍ୱାରା ପରିଚାଳିତ । ଦୁର୍ଗତ ଲୋକଙ୍କୁ ଏହି ଖାଦ୍ୟ ବଣ୍ଟନ କରାଯିବା ବେଳେ ସାମାଜିକ ଦୂରତା ରକ୍ଷା ତଥା ସ୍ୱାସ୍ଥ୍ୟରକ୍ଷା ପ୍ରତି ସର୍ବାଧିକ ଗୁରୁତ୍ୱ ଆରୋପ କରାଯାଉଛି ।
ଆରପିଏଫ, ଜିଆରପି, ଜୋନମାନଙ୍କର ବ୍ୟବସାୟିକ ବିଭାଗ, ରାଜ୍ୟ ସରକାର, ଜିଲ୍ଲା ପ୍ରଶାସନ ଓ ଏନଜିଓମାନଙ୍କ ସହଯୋଗରେ ଏଭଳି ଖାଦ୍ୟ ବଣ୍ଟନ କରାଯାଉଛି । କେବଳ ଷ୍ଟେସନ ପାଖ ଅଞ୍ଚଳ ନୁହେଁ, ରେଳ ଷ୍ଟେସନ ନିକଟବର୍ତ୍ତୀ ଅନ୍ୟାନ୍ୟ ସ୍ଥାନରେ ମଧ୍ୟ ଏଭଳି ଖାଦ୍ୟ ପହଞ୍ଚାଯାଉଛି ।
ଆଇଆରସିଟିସିର ନୂଆଦିଲ୍ଲୀ, ବାଙ୍ଗାଲୁରୁ, ହୁବଲି, ମୁମ୍ବାଇ ସେଣ୍ଟ୍ରାଲ, ଅହମ୍ମଦାବାଦ, ଭୁଶାବଲ, ହାଓଡ଼ା, ପାଟନା, ଗୟା, ରାଞ୍ଚ, କଟିହାର, ଦୀନ ଦୟାଲ ଉପାଧ୍ୟାୟ ନଗର, ବାଲେଶ୍ୱର, ବିଜୟୱାଡ଼ା, ଖୋର୍ଦ୍ଧା, କଟପାଡ଼ି, ତ୍ରିଚିରାପଲ୍ଲୀ, ଧାନବାଦ, ଗୁଆହାଟୀ, ସମସ୍ତିପୁର, ପ୍ରୟାଗରାଜ, ଇଟାର୍ସି, କଟପାଡ଼ି, ଚେଙ୍ଗାଲପାଟୁ, ପୁନେ, ହାଜିପୁର, ରାୟପୁର ଏବଂ ଟାଟାନଗରରେ ଥିବା ବେସ୍ କିଚେନ ଯାହାକି ରେଳବାଇର ବିଭିନ୍ନ ଜୋନ ଅଧୀନରେ ରହିଛି ସେଠାରେ ଏଭଳି ଖାଦ୍ୟ ପ୍ରସ୍ତୁତ କରାଯାଉଛି । ରେଳବାଇର ଉତ୍ତର, ପଶ୍ଚିମ, ପୂର୍ବ, ଦକ୍ଷିଣ ଏବଂ ଦକ୍ଷିଣ କେନ୍ଦ୍ରୀୟ ରେଳ ଜୋନରେ ସେହିସବୁ ବେସ୍ କିଚେନ ରହିଛି ଏବଂ ଏପର୍ଯ୍ୟନ୍ତ ସେଠାରୁ 30 ଲକ୍ଷ ରନ୍ଧାଖାଦ୍ୟ ପୁଡ଼ିଆ ଅପ୍ରେଲ 30, 2020 ପର୍ଯ୍ୟନ୍ତ ବିତରିତ ହୋଇଛି ।
ସେଥିମଧ୍ୟରୁ ପ୍ରାୟ 17.17 ଲକ୍ଷ ରନ୍ଧା ଖାଦ୍ୟ ମିଲ୍ ଆଇଆରସିଟିସି ଦ୍ୱାରା ଯୋଗାଇ ଦିଆଯାଇଥିବା ବେଳ ପ୍ରାୟ 5.15 ଲକ୍ଷ ରନ୍ଧା ମିଲ୍ ଆରପିଏଫ ଦ୍ୱାର ସେମାନଙ୍କ ସମ୍ବଳରୁ ଏବଂ ପ୍ରାୟ 2.53 ଲକ୍ଷ ମିଲ୍ ରେଳବାଇର ବ୍ୟବସାୟିକ ତଥା ଅନ୍ୟାନ୍ୟ ବିଭାଗ ଦ୍ୱାରା ଯୋଗାଇ ଦିଆଯାଇଛି । ସେହିଭଳି ବିଭିନ୍ନ ଏନଜିଓ ଯେଉଁମାନେ କି ରେଳବାଇର ବିଭିନ୍ନ ସଂସ୍ଥା ସହ କାର୍ଯ୍ୟ କରୁଛନ୍ତି ସେମାନଙ୍କ ଅବଦାନରେ ପ୍ରାୟ 5.60 ଲକ୍ଷ ମିଲ୍ ଯୋଗାଇ ଦିଆଯାଇଛି ।
ରେଳବାଇ ସୁରକ୍ଷା ବଳ ଏଭଳି ଖାଦ୍ୟକୁ ଗରିବ ତଥା ଦୁର୍ଗତ ଲୋକମାନଙ୍କ ନିକଟରେ ପହଞ୍ଚାଇବା କ୍ଷେତ୍ରରେ ପ୍ରମୁଖ ଭୂମିକା ଗ୍ରହଣ କରିଛି । 28.03.2020 ଦିନ ପ୍ରଥମେ 74ଟି ସ୍ଥାନରେ 5419ଟି ମିଲ୍ ବଣ୍ଟନ ଠାରୁ ଆରମ୍ଭ କରି ବର୍ତ୍ତମାନ ଦିନକୁ 50,000 ମିଲ୍ ବଣ୍ଟନ କରାଯାଉଛି, ଯାହାକି ଦେଶର ପ୍ରାୟ 300ଟି ସ୍ଥାନରେ ଦୁର୍ଗତ ଲୋକମାନେ ପାଇପାରୁଛନ୍ତି ।
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ନୂତନ କେନ୍ଦ୍ରୀୟ କ୍ଷେତ୍ର ଯୋଜନା 'ପିଏମ୍ ବିଶ୍ୱକର୍ମା'କୁ ଅନୁମୋଦନ କଲେ କେନ୍ଦ୍ର କ୍ୟାବିନେଟ୍
ଗ୍ରାମୀଣ ଏବଂ ସହରାଞ୍ଚଳର ପାରମ୍ପରିକ କାରିଗର ଏବଂ ଶିଳ୍ପକାର ହେବେ ଉପକୃତ
ଯୋଜନା ପାଇଁ ଖର୍ଚ୍ଚ ହେବ ମୋଟ୍ ୧୩ ହଜାର କୋଟି ଟଙ୍କା
ପ୍ରଧାନମନ୍ତ୍ରୀ ବିଶ୍ୱକର୍ମା ଅଧୀନରେ ପ୍ରଥମ ପର୍ଯ୍ୟାୟରେ ୧୮ଟି ପାରମ୍ପରିକ ବେଉସାକୁ ସାମିଲ କରାଯିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ୍ କମିଟି ବୈଠକରେ ଆଜି ପାଞ୍ଚ ବର୍ଷ  ପାଇଁ ୧୩ ହଜାର କୋଟି ଟଙ୍କାର ଆର୍ଥିକ ବ୍ୟୟବରାଦ ସହିତ ଏକ ନୂତନ କେନ୍ଦ୍ରୀୟ କ୍ଷେତ୍ର ଯୋଜନା "ପିଏମ୍ ବିଶ୍ୱକର୍ମା"କୁ ଅନୁମୋଦନ କରାଯାଇଛି । ନିଜର ହାତ ଓ ପାରମ୍ପରିକ ଉପକରଣରେ କାର୍ଯ୍ୟ କରୁଥିବା କାରିଗର ଏବଂ ଶିଳ୍ପକାରଙ୍କୁ ଗୁରୁ-ଶିଷ୍ୟ ପରମ୍ପରା ବା ପରିବାର ଭିତ୍ତିକ ପାରମ୍ପରିକ କୌଶଳ ଅଭ୍ୟାସକୁ ସୁଦୃଢ଼ କରିବା ପ୍ରୋତ୍ସାହନ ଦେବା ଏହି ଯୋଜନାର ଉଦ୍ଦେଶ୍ୟ ।
ପ୍ରଧାନମନ୍ତ୍ରୀ ବିଶ୍ୱକର୍ମା ଯୋଜନା ଅଧୀନରେ କାରିଗର ଏବଂ ଶିଳ୍ପୀମାନଙ୍କୁ ପିଏମ ବିଶ୍ୱକର୍ମା ସାର୍ଟିଫିକେଟ୍ ଏବଂ ପରିଚୟପତ୍ର ପ୍ରଦାନ ଦିଆଯାଇ ମାନ୍ୟତା ଦିଆଯିବ। ୫% ରିହାତି ସୁଧ ହାରରେ ୧ ଲକ୍ଷ ଟଙ୍କା  ଏବଂ ୨ ଲକ୍ଷ ଟଙ୍କା  ପର୍ଯ୍ୟନ୍ତ ଋଣ ସହାୟତା ପ୍ରଦାନ କରାଯିବ। ଏହି ଯୋଜନାରେ ଦକ୍ଷତା ଉନ୍ନତି, ଉପକରଣ ପାଇଁ ସହାୟତା, ଡିଜିଟାଲ କାରବାର ପାଇଁ ପ୍ରୋତ୍ସାହନ ଏବଂ ମାର୍କେଟିଂ ସହାୟତା ପ୍ରଦାନ କରାଯିବ। ଏହି ବେଉସା ମଧ୍ୟରେ ରହିଛି ବଢ଼େଇ, ଡଙ୍ଗା ନିର୍ମାତା, ଅସ୍ତ୍ରନିର୍ମାତା, କମାର, ହାତୁଡ଼ି ଓ ଉପକରଣ ନିର୍ମାତା, ତାଲା କାରିଗର, ବଣିଆ, କୁମ୍ଭାର, ମୂର୍ତ୍ତିକାରିଗର, ପଥର କଟାଳି, ମୋଚି, ଜୋତା କାରିଗର, ରାଜମିସ୍ତ୍ରୀ, ଝୁଡ଼ି/ମସିଣା/ଝାଡ଼ୁ/କପା ବୁଣାକାର, ଖେଳନା ଓ କଣ୍ଢେଇ କାରିଗର , ଭଣ୍ଡାରୀ, ମାଳୀ, ଧୋବା, ଦରଜି ଓ ମାଛ ଜାଲ ନିର୍ମାତା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ପ୍ରକୃଷ୍ଟ ସମାହାର: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ପ୍ରକୃଷ୍ଟ ସମାହାର । ସେ ଏହା ମଧ୍ୟ କହିଛନ୍ତି ଯେ ଦ୍ରୁତ ଗତିର ଦୁନିଆରେ ଯୋଗ ବହୁ ମାତ୍ରାରେ ଆବଶ୍ୟକ ଶାନ୍ତି ପ୍ରଦାନ କରିଥାଏ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ଏକ ପ୍ରକୃଷ୍ଟ ସମାହାର । ଏକ ଦ୍ରୁତ ଗତିଶୀଳ ଦୁନିଆରେ ଏହା ବହୁ ମାତ୍ରାରେ ଆବଶ୍ୟକ ଶାନ୍ତି ପ୍ରଦାନ କରିଥାଏ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତା 12 ତାରିଖ ଦିନ ଜେଏନୟୁ କ୍ୟାମ୍ପସରେ ସ୍ଵାମୀ ବିବେକାନନ୍ଦଙ୍କ ପ୍ରତିମୂର୍ତ୍ତି ଉନ୍ମୋଚନ କରିବେ ପ୍ରଧାନମନ୍ତ୍ରୀ
ଆସନ୍ତା 12 ତାରିଖ ସନ୍ଧ୍ୟା 6.30 ସମୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜେଏନୟୁ କ୍ୟାମ୍ପସରେ ସ୍ଵାମୀ ବିବେକାନନ୍ଦଙ୍କ ପୂର୍ଣାବୟବ ପ୍ରତିମୂର୍ତ୍ତି ଉନ୍ମୋଚନ କରିବେ । ଭିଡିଓ କନଫରେନ୍ସ ଜରିଆରେ ହେଉଥିବା ଏହି ଉତ୍ସବରେ କେନ୍ଦ୍ର ଶିକ୍ଷା ମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
ସ୍ଵାମୀ ବିବେକାନନ୍ଦଙ୍କ ଦର୍ଶନ ଓ ଆଭିମୁଖ୍ୟ ଏବେ ମଧ୍ୟ ଦେଶର ଯୁବ ସମାଜକୁ ଅନୁପ୍ରାଣିତ କରୁଛି । ସମଗ୍ର ବିଶ୍ଵରେ ଲକ୍ଷ ଲକ୍ଷ ଲୋକଙ୍କୁ ପ୍ରେରଣା ଯୋଗାଇଥିବା ଏହି ମହାନ ବ୍ୟକ୍ତିତ୍ଵଙ୍କ ପାଇଁ ଭାରତ ବିଶେଷ ଭାବେ ଗର୍ବିତ । ସ୍ଵାମୀ ବିବେକାନନ୍ଦଙ୍କ ବାଣୀ ଆଜି ମଧ୍ୟ ଉପଯୋଗୀ । ଜନତାଙ୍କ ସେବା କରିବା ସହ ଯୁବ ସମାଜକୁ ସଶକ୍ତ କଲେ ତାହା ଦେଶକୁ ସମୃଦ୍ଧ କରିବା ସହ ବିଶ୍ଵରେ ଦେଶର ମର୍ଯ୍ୟାଦା ବୃଦ୍ଧି କରିଥାଏ ବୋଲି ପ୍ରଧାନମନ୍ତ୍ରୀ କହିଛନ୍ତି । ଦେଶର ଶକ୍ତି ଓ ସମୃଦ୍ଧି ଲୋକମାନଙ୍କଠାରେ ହିଁ ଅନ୍ତର୍ନିହିତ । ତେଣୁ ସମସ୍ତଙ୍କୁ ସଶକ୍ତ କରିପାରିଲେ ତାହା ଦେଶକୁ ଆତ୍ମନିର୍ଭର ଭାରତ କରିପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବରିଷ୍ଠ ଅଭିନେତା ଶ୍ରୀ ଶରଥ ବାବୁଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବରିଷ୍ଠ ଅଭିନେତା ଶ୍ରୀ ଶରଥ ବାବୁଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ଶରଥ ବାବୁ ଜୀ ବହୁମୁଖୀ ଓ ସୃଜନଶୀଳ ଥିଲେ । ନିଜ ଦୀର୍ଘ ଫିଲ୍ମ କ୍ୟାରିୟର ମଧ୍ୟରେ ସେ ବିଭିନ୍ନ ଭାଷାରେ କରିଥିବା ବହୁ ଲୋକପ୍ରିୟ ଫିଲ୍ମ ପାଇଁ ସ୍ମରଣୀୟ ହୋଇରହିବେ । ତାଙ୍କ ବିୟୋଗରେ ଦୁଃଖିତ । ତାଙ୍କ ପରିବାର ଓ ପ୍ରଶଂସକମାନଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନସ୍ୱାସ୍ଥ୍ୟ ସଚେତନତା ଓ ପେଣ୍ଟିଂ ପାଇଁ ଯୁବ କଳାକାରଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ସୃଜନାତ୍ମକ କ୍ଷେତ୍ରରେ ଯୁବବର୍ଗଙ୍କ ଆଗ୍ରହ ଓ ଧ୍ୟାନ ଦେଖିବା ଆନନ୍ଦଦାୟକ: ପ୍ରଧାନମନ୍ତ୍ରୀ
ତୁମର ଭାବନା, ତୁମର ପେଣ୍ଟିଂ ପରି ଅତିସୁନ୍ଦର: ଶ୍ରୀ ମୋଦୀ
ଟିକାଦାନ ଅଭିଯାନ ଓ ଅନୁଶାସନ ସହିତ ୧୩୦କୋଟି ଭାରତୀୟଙ୍କର ଉଦ୍ୟମ ମହାମାରୀ ବିରୋଧରେ ଲଢିବାକୁ ଆମକୁ ବଳ ଯୋଗାଉଛି: ପ୍ରଧାନମନ୍ତ୍ରୀ
ଆଶା କରୁଛି ଲୋକେ ଷ୍ଟିଭେନଙ୍କ ଉଦ୍ୟମ ଦ୍ୱାରା ଅନୁପ୍ରାଣିତ ହୋଇ ସକାରାତ୍ମକ ବାର୍ତ୍ତା ପ୍ରଚାର କରିବେ: ଶ୍ରୀ ମୋଦୀ
ଷ୍ଟିଭେନ ହ୍ୟାରିସ ପ୍ରଧାନମନ୍ତ୍ରୀଙ୍କ ନିକଟରୁ ଚିଠି ଲେଖିବା ସହ ଶ୍ରୀ ମୋଦୀଙ୍କ ଦୁଇଟି ପେଣ୍ଟି ପଠାଇଥିଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବେଙ୍ଗାଲୁରୁର ଜଣେ ୨୦ବର୍ଷ ବୟସ୍କ ଛାତ୍ରଙ୍କ ନିକଟରୁ ଚିଠି ଲେଖି ତାଙ୍କ ଦ୍ୱାରା ପ୍ରସ୍ତୁତ ନିଜର ଦୁଇଟି ପେଣ୍ଟିଂର ଉଚ୍ଚପ୍ରଶଂସା କରିଛନ୍ତି । ଏହି ଛାତ୍ର ଷ୍ଟିଭେନ ହ୍ୟାରିସ ପ୍ରଧାନମନ୍ତ୍ରୀଙ୍କ ନିକଟରୁ ନିଜ ଦ୍ୱାରା ପ୍ରସ୍ତୁତ ମୋଦୀଙ୍କର ଦୁଇଟି ସୁନ୍ଦର ପେଣ୍ଟିଂ ପଠାଇବା ସହ ଏକ ଚିଠି ମଧ୍ୟ ଲେଖିଥିଲେ । ଏହା ପାଇବା ପରେ ପ୍ରଧାନମନ୍ତ୍ରୀ ସେହି ଛାତ୍ରଙ୍କୁ ଉତ୍ସାହିତ କରି ତାଙ୍କ ପାଖକୁ ଏକ ପତ୍ର ଲେଖି ତାଙ୍କ ପେଣ୍ଟିଂ ଓ ଉଦ୍ୟମର ଉଚ୍ଚ ପ୍ରଶଂସା କରିଛନ୍ତି ।
ସେ ଚିଠିରେ ପ୍ରଧାନମନ୍ତ୍ରୀ ଲେଖିଛନ୍ତି ଯେ ସୃଜନାତ୍ମକ କ୍ଷେତ୍ରରେ ଯୁବକଯୁବତୀଙ୍କର ଆଗ୍ରହ ଓ ଧ୍ୟାନକୁ ଦେଖିବା ବେଶ୍ ଆନନ୍ଦଦାୟକ । “ତୁମ ପେଣ୍ଟିଂ ତୁମର ଗଭୀର ଅନୁଭବର ପ୍ରତିଭାକୁ ସୂଚାଉଛି । ଏଥିରେ ଯେଉଁ ସୂକ୍ଷ୍ମ କଳାତ୍ମକ ପ୍ରଦର୍ଶନ ଅତ୍ୟନ୍ତ ନିଖୁଣଭାବେ ହୋଇଛି ତାହା ବେଶ୍ ହୃଦୟସ୍ପର୍ଶୀ ।
ସାଂମ୍ପ୍ରତିକ ଜଟିଳ ପରିସ୍ଥିତିରେ ଏହି ଯୁବ କଳାକାର ଜଣକ ଜନସ୍ୱାସ୍ଥ୍ୟ ଓ କଲ୍ୟାଣ ପାଇଁ ଯେଉଁ ମତାମତ ଲେଖିଛନ୍ତି ପ୍ରଧାନମନ୍ତ୍ରୀ ତାହାର ଉଚ୍ଚ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ ତାଙ୍କ ଚିଠିରେ ଲେଖିଛନ୍ତି,, “ ଟିକାଦାନ ଅଭିଯାନ ଓ ଅନୁଶାସନ ସହିତ ୧୩୦କୋଟି ଭାରତୀୟଙ୍କ ସାମୁହିକ ଉଦ୍ୟମ ମହାମାରୀ ବିରୋଧୀ ଲଢେଇରେ ଆମକୁ ବଳ ଦେଇଛି” । ସକାରରାତ୍ମକ ବାର୍ତ୍ତା ପ୍ରଚାର ପାଇଁ ଷ୍ଟିଭେନଙ୍କ ଉଦ୍ୟମ ଦ୍ୱାରା ଲୋକେ ଅନୁପ୍ରାଣିତ ହେବେ ବୋଲି ପ୍ରଧାନମନ୍ତ୍ରୀ ଆଶା ପ୍ରକାଶ କରିଛନ୍ତି ।
ଷ୍ଟିଭେନ ତାଙ୍କ ଚିଠିରେ ପ୍ରଧାନମନ୍ତ୍ରୀଙ୍କୁ ଲେଖିଥିଲେ ଯେ ସେ ୧୫ବର୍ଷ ଧରି ପେଣ୍ଟିଂ କରି ଆସୁଛନ୍ତି ଏବଂ ବିଭିନ୍ନ ସ୍ତରରେ ୧୦୦ରୁ ଅଧିକ ପୁରସ୍କାର ପାଇଛନ୍ତି । ସେ ପ୍ରଧାନମନ୍ତ୍ରୀଙ୍କୁ ତାଙ୍କ ପ୍ରେରଣାର ଉତ୍ସ ଭାବେ ଉଲ୍ଲେଖ କରିବା ସହିତ କରୋନାର ମୁକାବିଲା ପାଇଁ ଚାଲିଥିବା ଟିକାଦାନ ଅଭିଯାନକୁ ପ୍ରଶଂସା କରିଛନ୍ତି ।
ଷ୍ଟିଭେନ ହ୍ୟାରିସ ପ୍ରଧାନମନ୍ତ୍ରୀଙ୍କର ଯେଉଁ ଦୁଇଟି ପେଣ୍ଟିଂ କରିଛନ୍ତି ତା’ର ଫଟୋ ତଳେ ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଜରାଏଲରେ ଆତଙ୍କବାଦୀଙ୍କ ଆକ୍ରମଣ ଖବର ଉପରେ ଦୁଃଖ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଜରାଏଲରେ ଆତଙ୍କବାଦୀ ଆକ୍ରମଣ ଖବର ଉପରେ ଗଭୀର ଦୁଃଖ ପ୍ରକାଶ କରିଛନ୍ତି। ସେ କହିଛନ୍ତି ଯେ ଭାରତ ଏହି କଠିନ ସମୟରେ ଇଜରାଏଲ୍ ସହିତ ସମ୍ପୂର୍ଣ୍ଣ ଭାବରେ ରହିଛି। ସେ କହିଛନ୍ତି ଯେ ନିର୍ଦ୍ଦେଷ ପୀଡ଼ିତ ଓ ତାଙ୍କର ପରିବାର ପ୍ରତି ମୁଁ ସମବେଦନ ଜଣାଉଛି।
ପ୍ରଧାନମନ୍ତ୍ରୀ ଶ୍ରୀ ମୋଦୀ ଟ୍ବିଟରରେ ଏକ ପୋଷ୍ଟ କରି ଲେଖିଛନ୍ତି :
‘‘ଇଜରାଏଲରେ ଆତଙ୍କବାଦୀ ଆକ୍ରମଣ ଖବର ଉପରେ ମୋତେ ଗଭୀର ଦୁଃଖ ହୋଇଛି। ଆମର ସମବେଦନା ଏବଂ ପ୍ରାର୍ଥନା ନିର୍ଦ୍ଦୋଷ ପୀଡ଼ିତ ଏବଂ ତାଙ୍କ ପରିବାର ସହିତ ରହିଛି। ଆମେ ଏହି କଠିନ ସମୟରେ ଇଜରାଏଲ୍ ସହିତ ସମ୍ପୂର୍ଣ୍ଣ ଭାବରେ ରହିଛୁ।’’
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜରାଟର ମୁଖ୍ୟମନ୍ତ୍ରୀ ଭାବେ ଶପଥ ନେବା ପରେ ଭୂପେନ୍ଦ୍ର ପଟେଲଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟର ମୁଖ୍ୟମନ୍ତ୍ରୀ ଭାବେ ଶପଥ ନେଇଥିବା ଶ୍ରୀ ଭୂପେନ୍ଦ୍ର ପଟେଲଙ୍କୁ ଶୁଭେଚ୍ଛା ଜଣାଇଛନ୍ତି । ସେ ବିଜୟ ରୂପାନୀଙ୍କୁ ମଧ୍ୟ ପ୍ରଶଂସା କରିଛନ୍ତି ଏବଂ କହିଛନ୍ତି ମୁଖ୍ୟମନ୍ତ୍ରୀଭାବେ ୫ବର୍ଷ କାର୍ଯ୍ୟକାଳ ମଧ୍ୟରେ ବିଜୟ ରୂପାନୀ ଜନସାଧାରଣଙ୍କ କଲ୍ୟାଣ ନିମେନ୍ତେ ଅନେକ ପଦକ୍ଷେପ ନେଇଛନ୍ତି । ସେ ସମାଜର ସବୁ ବର୍ଗର ଲୋକମାନଙ୍କ ପାଇଁ ଅବିଶ୍ରାନ୍ତ ପରିଶ୍ରମ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରି କହିଛନ୍ତି;
ଭୂପେନ୍ଦ୍ର ଭାଇ ଗୁଜରାଟର ମୁଖ୍ୟମନ୍ତ୍ରୀଭାବେ ଶପଥ ନେଇଥିବାରୁ ତାଙ୍କୁ ବହୁତ ବହୁତ ଶୁଭେଚ୍ଛା । ମୁଁ ତାଙ୍କୁ ବହୁ ବର୍ଷରୁ ଜାଣିଛି ଏବଂ ତାଙ୍କର ଅନୁକରଣୀୟ କାର୍ଯ୍ୟଶୈଳୀକୁ ମଧ୍ୟ ଦେଖିଛି । ସେହି କାର୍ଯ୍ୟ ବିଜେପି ସଂଗଠନ ପାଇଁ ହୋଇଥାଇ କି ସାଧାରଣ ପ୍ରଶାସନ ପାଇଁ ଏବଂ ସମସ୍ତ ସାଧାରଣ ଜନତାଙ୍କ ସେବା ପାଇଁ ହୋଇଥାଉ । ଗୁଜରାଟର ବିକାଶ କାର୍ଯ୍ୟରେ ସେ ନିଶ୍ଚିତଭାବରେ ନିଜର ଯୋଗାଦାନ ଦେଉଥିବେ । @Bhupendrapbjp
ମୁଖ୍ୟମନ୍ତ୍ରୀଭାବେ ୫ବର୍ଷ କାର୍ଯ୍ୟକାଳ ମଧ୍ୟରେ ବିଜୟ ରୂପାନୀ ଲୋକମାନଙ୍କ କଲ୍ୟାଣ ପାଇଁ ବହୁ ପଦକ୍ଷେପ ନେଇଥିଲେ । ସେ ସମାଜର ସବୁବର୍ଗର ଲୋକମାନଙ୍କ ପାଇଁ ଅବିଶ୍ରାନ୍ତ ପରିଶ୍ରମ କରିଛନ୍ତି । ମୋତେ ବିଶ୍ୱାସ ଅଛି ଯେ ଆଗକୁ ମଧ୍ୟ ଜନସେବାରେ ଯୋଗଦେବେ ।
@vijayrupanibjp
NS
(